section_heading: Paleoekologija
paragraph_text: S. angustirostris je bio jedan od najvećih biljoždera formacije Nemegt, koju nisu nastanjivali veliki rogati dinosauri, već sauropodi, a također je imala i raznolikiju teropodsku faunu. S. angustirostris je koegzistirao s rijetkim hadrosaurom s krijestom, rodom Barsboldia, zatim s pahicefalosaurom ravne glave, Homalocephaleom, pahicefalosaurom kupolaste glave, Prenocephaleom, velikim ankilosauridom Tarchiom, rijetkim saltasauridima Nemegtosaurusom i Opisthocoelicaudiom, alvarezsauridom Mononykusom, s tri različita trudontida, uključujući rod Saurornithoides, nekoliko vrsta oviraptosaura, uključujući rodove Rinchenia i Nomingia, s ornitomimosaurima Gallimimusom i Deinocheirusom, terizinosauridom Therizinosaurusom, srodnikom tiranosaurida Bagaraatanom i s tiranosauridom Tarbosaurusom.